
ΠΟΛΕΟΔΟΜΙΑ 

ΑΠΟΦΑΣΗ 

Αριθ. 32891/1221 (1) 

Εγκριση του Γενικού Πολεοδομικού Σχεδίου του οικισμού Ζακύνθου 
του Δήμου Ζακύνθου και της Κοινότητας Μπόχαλη Ν. Ζακύνθου, 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 3 αυτού. 

2. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 (παρ. 1), 

3. Την υπ’ αριθ. 30009/18.10.85 απόφαση του Υπουργού Χωρο¬ 
ταξίας, Οικισμού και Περιβάλλοντος «Κίνηση της διαδικασίας σύνταξης 
του Γενικού Πολεοδομικού Σχεδίου Ζακύνθου» (ΦΕΚ 202/Δ). · 

4. Το υπ’ αριθ. 50/91/1985 έγγραφο του Τμήματος Πολεοδομίας και 
Πολεοδομικών Εφαρμογών Ν. Ζακύνθου προς τους αρμόδιους φορείς. 

5. Τις υπ’ αριθ. 59/1985 και 82/1985 γνωμοδοτήσεις του 
Δημοτικού Συμβουλίου Ζακυνθίων. 

6. Την υπ’ αριθ. 42/1985 γνωμοδότηση του Κοινοτικού Συμβου¬ 
λίου Μπόχαλης. 

7. Το υπ’ αριθ. 1430/1985 έγγραφο της Δ/νσης Οικισμού Πατρών. 

8. Το υπ’ αριθ. ΔΜΚΜ/Φ.200/5570/1985 έγγραφο της ΔΕΗ. 

9. Το υπ’ αριθ. Π.Α. 1575/1985 έγγραφο της Δ/νσης Β' (Συντο¬ 
νισμού και Παρακ. Εφαρμογής Προγραμμάτων) του Υπουργείου 
Εθνικής Οικονομίας. 

10. Το υπ’ αριθ. Τ.Ε. 840/1985 έγγραφο της Νομαρχίας Ζακύν¬ 
θου, Τμήματος Εμπορίου. 

11. Το υπ’ αριθ. 537456/1985 έγγραφο του Ε.Ο.Τ. 

12. Το υπ’ αριθ. Γ.Β./Φ.16/145/1985 έγγραφο του Γραφείου 
Βιομηχανίας Νομαρχίας Ζακύνθου. 

13. Το υπ’ αριθ. 504/8787/1985 έγγραφο του Ο.Τ.Ε. Περιφε¬ 
ρειακής Διεύθυνσης Νοτίου και Δυτικής Ελλάδας, συγκροτήματος 
περιοχής Πατρών. 

14. Το υπ’ αριθ. 2295/1985 έγγραφο του Υπουργείου Εθνικής 
Οικονομίας, Υπηρεσίας Περιφερειακής Ανάπτυξης Πελοποννήσου και 
Δυτικής Στερεάς Ελλάδος. 

15. Το υπ’ αριθ. 3305/1985 έγγραφο του ΑΟΕΚ. 

16. Το υπ’ αριθ. ΥΠΠΕ/2η Ε.Ν.Μ./Φ08—δ/540/1985 έγγραφο 
του ΥΠΠΕ, 2ης Εφορείας Νεοτέρων Μνημείων. 

17. Το γεγονός ότι οι υπόλοιποι φορείς δεν απάντησαν μέχρι σήμερα. 

18. Την υπ’ αριθ. 12/1985 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, αποφασίζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικισμού 
της Ζακύνθου του Δήμου Ζακύνθου και της Κοινότητας Μπόχαλη (Ν. 
Ζακύνθου), όπως τα όριά του προσδιορίζονται με κόκκινη γραμμή 
στους χάρτες Π - 1. 11 και Π - 1.2 - 1.3.2 σε κλίμακα 1:5.000. 
Κυρίως το σχέδιο αυτό περιλαμβάνει: 


Α. Την πολεοδομική οργάνωση των οικισμών Ζακύνθου και Μπόχα¬ 
λης για πληθυσμιακό μέγεθος 12.000 κατοίκων (πληθυσμός 1987) 
με: 


α) Την επέκταση του σχεδίου σε εκτάσεις πυκνοδομημένες και αραιο- 
δομημένες συνολικής έκτασης 1300 στρεμμάτων και τη δημιουργία 
(7) πολεοδομικών ενοτήτων (γειτονιών) με μέσα μεγέθη πυκνότητας 
οίκησης και συντελεστή δόμησης κατά πολεοδομική ενότητα όπως 
φαίνεται στο χάρτη Π - 1.4-1.5 σε κλίμακα 1:5.000 ως εξής: 
Πολεοδομική ενότητα 

1. Αγία Τριάδα 

2. Κέντρο 

3. Άγιος Λάζαρος 

4. Άμμος 

5. Κήποι 

6. Παστρέϊκα 

7. Μπόχαλη 

β) Τον προσδιορισμό των χρήσεων γης όπως φαίνονται στο χάρτη 
Π—1.2 — 1.3.2 σε κλίμακα 1:5000 και ειδικότερα: 

—Χωροθέτηση κεντρικών λειτουργιών στο υπάρχον κέντρο του 
οικισμού, ανάπτυξη των τοπικών κέντρων γειτονιών και νέων κέντρων 
στις περιοχές επέκτασης. 


Μέση πυκνότητα 

Μέσος Σ.Δ. 

οίκησης κατ/Ηα 
96 

1,8 

93 

1,8 

102 

1,8 

111 

1,8 

27 

0,6 

60 

0,6 

80 

0,8 


-Καθορισμό γενικής κατοικίας στα κέντρα των πολεοδομικών ενο¬ 
τήτων και για το σύνολο της περιοχής μέσα στα όρια Γ.Π.Σ. όπου 
δεν καθορίζεται άλλη ειδική χρήση. 

-Μεταφορά ορισμένων λειτουργιών από το κέντρο (Λιμεναρχείο 
- Τελωνείο - Λιμενικό Ταμείο) σε νέα θέση όπου θ’ αναπτυχθούν 
οι χερσαίες λειτουργίες του λιμανιού. 

—Οργάνωση κοινωνικής υποδομής στις γειτονιές με τη δημιουργία 
νέων παιδικών κέντρων (βρεφονηπιακός σταθμός, νηπιαγωγεία) στις 
γειτονιές. Μεταφορά του παιδικού σταθμού της γειτονιάς του Άμμου 
από τη σημερινή θέση που αναπτύσσεται σαν χερσαία ζώνη του λιμα¬ 
νιού, σε νέα θέση στο κέντρο της γειτονιάς. 

-Δημιουργία νέων δημοτικών σχολείων στις περιοχές Αγ. Λαζάρου 
και Κήπων και νέου γυμνασίου στην περιοχή Αγ. Λαζάρου. 

—Οργάνωση της πολεοδομικής ενότητας των κήπων που εντάσσεται 
στο σχέδιο με παράλληλη διαφύλαξη των εντατικών καλλιεργειών 
κηπευτικών που υπάρχουν στην ίδια περιοχή. Σύνδεση της περιοχής 
των Κήπων με τις εργατικές κατοικίες που υπάρχουν και νέες που θα 
κατασκευαστούν στην ίδια περιοχή. 

—Καθορισμό βιοτεχνικού πάρκου στο τρίγωνο μπροστά από το 
νεκροταφείο με επέκταση από το δρόμο του Κεριού μέχρι το χείμαρρο 
Αγ. Χαραλάμπους. 


-Χωροθέτηση στην ίδια θέση (του βιοτεχνικού πάρκου) σε σημείο επαφής 
με το υπάρχον σχέδιο, του σταθμού λεωφορείων και σταθμού φορτηγών. 

-Μεταφορά των καμινίων από τη σημερινή τους θέση και ένταξη 
της περιοχής στο σχέδιο για κατοικία σαν τμήμα της πολεοδομικής 
ενότητας Αγ. Λαζάρου. 

—Οργάνωση της περιοχής Αγ. Λαζάρου - Παστρέϊκα με μικτή 
χρήση μη οχλουσών βιοτεχνιών - χονδρεμπορίου και κατοικίας. 

Οργάνωση του οικισμού της Μπόχαλης με κριτήρια προστασίας 
και ανάδειξης του ιστορικού περίγυρου και του φυσικού περιβάλλοντος 
του Καστρόλοφου κ.λ.π. 

Ενταξη στο σχέδιο των περιμετρικών περιοχών στο πρανές του λόφου 
που περικλείει την πόλη (περιοχή Πικριδιώτισσας, οδός Φιλικών, κλ.π.). 

-Διατήρηση και επέκταση στο ίδιο κτίριο των πολιτιστικών λειτουρ¬ 
γιών του πνευματικού κέντρου (βιβλιοθήκη, αίθουσα εκδηλώσεων, 
γραφεία πολιτιστικών συλλόγων) και του κτιρίου πολλαπλών χρήσεων 
του δήμου στο Κρυονέρι, δημιουργία γραφείων και αιθουσών πολιτιστι¬ 
κών λειτουργιών στα κέντρα των γειτονιών. 

-Ενίσχυση του οικοτροφείου με δημιουργία καινούριων κτιρια- 
κών εγκαταστάσεων για ξενώνες νεότητας μαθητών, φοιτητών, 
σε σχέση με το Ιόνιο Πανεπιστήμιο. 

—Δημιουργία δύο αθλητικών πυρήνων στα δύο άκρα της πόλης. Ένα 
στο χώρο του οικοτροφείου, και δύο στον παραλιακό χώρο της πλαζ 
του δήμου, όπου προτείνονται και ναυταθλητικές εγκαταστάσεις. 

-Ανάπτυξη της παραλιακής περιοχής από Κρυονέρι μέχρι πλαζ 
ΕΟΤ και από το χείμαρρο Αγ. Χαράλαμπου μέχρι Αγ. Σπυρίδωνα σε 
περιοχή αναψυχής με την οργάνωση των υπαρχουσών και των προτει- 
νομένωνεκεί λειτουργιών κατά μήκος πεζοδρόμων. 

-Απομάκρυνση από την περιοχή: Των εργοστασίων της ΕΤΕΛ, 
του σταφιδοεργοστασίου και οινοποιΐου, των σφαγείων, των αποθη¬ 
κών σταφίδας και των καμινίων, στη βιομηχανική ζώνη την οχλούσα 
ή τη μη οχλούσα, κατά περίπτωση. 

-Οργάνωση των δραστηριοτήτων του λιμανιού ως εξής: 

α) Μεταφορά της επιβατικής κίνησης στην προβλήτα Αγ. Διονυσίου. 

β) Δημιουργία εξωτερικά της ίδιας προβλήτας, μαρίνας, σκαφών 
αναψυχής, σε συνδυασμό με τοπικό καρνάγιο. 

—Δημιουργία στη χερσαία ζώνη των λειτουργιών εξυπηρέτησης 
κοινού, τελωνείου, λιμεναρχείου κ.λ.π. 

γ) Τη γενική εκτίμηση της χωρητικότητας των πολεοδομικών 
ενοτήτων σε κατοίκους (1987) των αναγκών σε γη (ΗΑ) για 
κοινωνική υποδομή σε επίπεδο πόλης και των αναγκών σε γη 
(Ηα) στις πολεοδομικές ενότητες όπως αναφέρονται στους πίνακες 
Α - II. 6 και Α - II.2 - ΙΑ, Α - ΙΙ.2.3. 

δ) Την ιεράρχηση και οργάνωση του οδικού δικτύου με βασικές 
προτάσεις όπως φαίνονται στο χάρτη ΓΙ — 2.1.2 σε κλίμακα 1:5.000 
και ειδικότερα: 

-Την ανάπτυξη του δρόμου βόρεια του χειμάρρου Αγ. Χαράλαμπου 
μέχρι τον Άγ. Λάζαρο σε κύρια αρτηρία εξόδου — εισόδου στην πόλη. 

—Τη δημιουργία νέου δρόμου προσπέλασης προς το Νοσοκομείο και 
τη δυτική περιοχή της πόλης στο πόδι του λόφου των Καμινίων. 

-Τη δημιουργία εξωτερικής περιφερειακής αρτηρίας από Άγ. 
Σπυρίδωνα στο γήπεδο και ανάπτυξη της περιφερειακής του Κυδω¬ 
νιού σε κύρια αρτηρία. 

-Τη νέα χάραξη του δρόμου από Άγ. Λάζαρο μέχρι Παστρέϊκα 
σαν έξοδο της πόλης προς την ενδοχώρα του κάμπου. 

—Τη διατήρηση των αρτηριών Βορρά - Νότου στην πόλη, δίκτυο 
συλλεκτηρίων και πεζοδρόμων ανά πολεοδομική ενότητα. 

-Βελτίωση οδού μέχρι Καταστάρι και Βολίμες. 

-Ολοκλήρωση μελέτης και εφαρμογή δικτύου Κεριού - Απε¬ 
λάτη - Αγαλά - Αγίου Νικολάου. 

-Κυκλοφοριακή ρύθμιση στην περιοχή εξόδου της πόλης προς Πα- 
στρέϊκα. 

ε) Τον καθορισμό ζωνών: 

1. Νέων αναπτυξιακών ζωνών όπως σημειώνονται στο χάρτη Π — 
1.6.1 σε κλίμακα 1:10.000 και ειδικότερα: 

-Ζώνης λιανικού εμπορίου όπως αναπτύχθηκε γραμμικά και στη 
μέση του οικισμού της πόλης με μικρές αποστάσεις από όλα τα σημεία 
του οικισμού. , 

-Ζώνης χονδρεμπορίου με την τάση του προς την έξοδο της πόλης 
προς Μαχαιράδο. 

-Ζώνης πάρκου βιοτεχνίας και βιομηχανίας και τουριστικής ανάπτυξης. 

2. Ζωνών οικονομικών και θεσμικών κινήτρων και πολεοδομικών 
μηχανισμών όπως φαίνονται στους χάρτες Π — 1.7, Π — 1.8 σε 
κλίμακα 1:10.000 και ειδικότερα: 

—Ζώνης ειδικών κινήτρων στα κέντρα γειτονιάς της περιοχής των 
Κήπων. 

-Ζώνης περιοχής ανάπλασης και προστασίας στην παραλιακή ζώνη, 
στο κεντρικό τμήμα του οικισμού (Πλ. Σολωμού και Αγ. Μάρκου 
κ.λ.π.) κατά μήκος του δρόμου προς Μπόχαλη και του δρόμου που 
οδηγεί στους λόφους βόρεια του νοσοκομείου, στην περιοχή του Κά¬ 
στρου και στην περιοχή νότια του λόφου του Στράνη. 

-Ζώνης Αστικού Αναδασμού (Ζ.Α.Α.) στην περιοχή των Καμινίων. 


Β. -Τη λήψη μέτρων για την προστασία του περιβάλλοντος όπως 
σημειώνονται στο χάρτη Π — 1.9 και Π — 1.10 σε κλίμακα 1:10.000 
με βασικότερες παρεμβάσεις: 

α) Τη μεταφορά στις δύο προβλεπόμενες βιομηχανικές περιοχές, 
ανάλογα με το βαθμό που οχλούν: 

—των σφαγείων 
-της ΔΕΗ 

-του εργοστασίου οινοποιίας 
-του εργοστασίου σταφίδας 
-του εργοστασίου ΕΤΕΛ 
-της αποθήκης σταφίδας (οικισμός) 

-των καμινίων (περ. Αγ. Λαζάρου) 

—των χοιροστασίων, βουστασίων 

-των εγκαταστάσεων φόρτωσης πλοίων με αδρανή υλικά, 
β) Τον καθορισμό ως ζώνης γεωργικής γης υψηλής παραγωγικότη¬ 
τας της κεντρικής περιοχής των Κήπων, 
γ) Τα προγράμματα φύτευσης όπως: 

Περιαστικό πράσινο στην παραλία από Κρυονέρι μέχρι την Πλατεία 
Σολωμού στη ζώνη δημοτικού σχολείου — πλατεία —' Αγιος Διονύσιος και 
κατά μήκος του ρεύματος Αγίου Χαράλαμπου και παράλληλα του δρόμου 
προς Μαχαιράδο και στην παραλιακή ζώνη στην περιοχή των Κήπων. 

—Φύτευση προστασίας ανάδειξης στο πρανές των λόφων κατά 
μήκος του δυτικού ορίου της πόλης. 

Γ. —Τις προτάσεις για τα απαραίτητα έργα και μελέτες δικτύων 
υποδομής όπως φαίνονται στους χάρτες Π — 2.2.2., Π - 2.3.2., 
2.4.2., Π - 2.6.2., 2.7.2 σε κλίμακα 1:5.000 και ειδικότερα: 
α) Δίκτυο ύδρευσης (Π - 2.2.2.). 

Εφαρμογή της τεχνικής μελέτης που έχει ήδη συνταχθεί για το 
εσωτερικό δίκτυο. 

β) Δίκτυο όμβριων και ακαθάρτων (Π - 2.3.2. - 2.4.2): 
-Επανεξέταση της αποχέτευσης όμβριων των χαμηλών περιοχών 
μεταξύ Αγ. Διονυσίου και χειμάρρου Αγ. Χαράλαμπου. 

—Εκπόνηση μελέτης δικτύων ακαθάρτων και διάθεσης των λυμάτων, 
γ) Ενεργειακό και τηλεπικοινωνιακό σύστημα (Π — 2.6.2. — 2.7.2): 
Υπάρχει η αποφασισμένη σύνδεση του τοπικού σταθμού παραγωγής 
ηλεκτρικής ενέργειας με διασυνδεμένο σύστημα ΔΕΗ που έρχεται από 
Κεφαλλονιά υποβρύχια μέχρι τις Αλυκές και από κει υπέργεια μέχρι το 
σημερινό εργοστάσιο ΔΕΗ το οποίο μετά τη σύνδεση θα φύγει και θα 
μείνει εκεί ένας σταθμός μετασχηματισμού. 

-Επέκταση του δικτύου τηλεφώνων με τερματικά κέντρα που θα μελετή¬ 
σει ο Ο.Τ.Ε. στα χωριά Άνω Βασιλικό, Άγιος Νικόλαος, Ασκός. 
—Πρόταση για πομπούς ΕΡΤ. 

Δ. -Τις προτάσεις για την' ασφάλεια και προστασία της πόλης από 
σεισμούς, θεομηνίες, πυρκαγιές όπως φαίνονται στο χάρτη Π - 3.1.2 
—3.2 — 3,3 σε κλίμακα 1:10.000 και ειδικότερα με τον καθορισμό: 

-Χώρων πλατειών - γηπέδων, σχολείων ανά συνοικία που είναι 
κατάλληλοι για τη συγκέντρωση πληθυσμού σε περίπτωση σεισμού 
και περιοχών εξυπηρέτησής τους. 

-Χώρων εγκαταστάσεων έκτακτης ανάγκης, (εργοστάσιο ΕΕ ΟΒΕ- 
ΟΟσαν νοσοκομείο και περιοχή του σταδίου και του λόφου Στράνη). 
—Χώρων πυροσβεστικών σταθμών στην αρχή του δρόμου προς Κερί. 
-Πέντε (5) νέων σημείων υδροληψίας. 

Ε. —Συνοπτικά αντίτυπα των παραπάνω 13 χαρτών και 3 πινάκων 
θεωρημένα από τον προϊστάμενο της δ/νσης Πολεοδομικών Εφαρμογών 
με την υπ’ αριθ. 32891/1221/1986 πράξη του δημοσιεύονται στην 
Εφημερίδα της Κυβερνήσεως με την απόφαση αυτή. 

3) Μέσα στην περιοχή του'Γ.Π.Σ. και ειδικότερα στις εκτός σχεδίου 
περιοχές περιλαμβάνονται σ’ αυτό οικοδομικές άδειες, που έχουν εκδοθεί 
με τις προγενέστερες ισχύουσες διατάξεις ή έχει υποβληθεί ο πλήρης 
φάκελος με τα απαραίτητα για την έκδοση της οικοδομικής άδειας στοιχεία 
μέχρι την ημερομηνία δημοσίευσης της παρούσας απόφασης εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

4) Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 23 Απριλίου 1986 


ο ΥΠΟΥΡΓΟΙ 

ΕΥΑΓΓ. ΚΟΥΛΟΥΜΠΗΣ 

-Αυτί του πίνακα Α-11 ·2· 3. 

0 ηΐυακαί προσαρμόστηκα στΐ5> &£ομάνιαν| γειτονιών. 

Οι ανά^κε* υπολογίστηκαν. βααι τηδ χυορηχικότητας αιου προόκυψί α.πό τον πίνακα 


































































ρψμενου σχεδίου πόλης 1982 

ΛημυΛ> και Κοινοίηιων. 

ΝΕΕΣ ΑΝΑΠΤΥΞΙΑΚΕΣ ΖΩΝΕΣ 




















εγκεχριμμτνσυ σχεδίου 1962 

ΠΡΟΣΤΑΣΙΑ ΠΕΡΙΒΑΛΛΟΝΤΟΣ 

















